Document ID: 32008D0177

KOMISIJAS LĒMUMS
(2008. gada 25. februāris),
ar kuru groza Lēmumu 96/550/EK, ar ko apstiprina metodi cūku liemeņu klasificēšanai Somijā
(izziņots ar dokumenta numuru K(2008) 692)
(Autentisks ir tikai teksts somu un zviedru valodā)
(2008/177/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
tā kā:
(1)
Ar Komisijas Lēmumu 96/550/EK (2) cūku liemeņu klasificēšanai Somijā ir atļautas divas metodes (Hennessy grading probe (HGP4) un Intrascope/Optical probe).
(2)
Somija ir lūgusi Komisiju atļaut mainīt vienu formulu un apstiprināt vienu jaunu cūku liemeņu klasificēšanas metodi, un ar protokola otro daļu tā informējusi Komisiju par sadalīšanas izmēģinājuma rezultātiem, kā paredzēts 3. panta 3. punktā Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (3).
(3)
Šā pieprasījuma pārbaudē konstatēja, ka ir izpildīti nosacījumi, lai atļautu šīs klasificēšanas metodes.
(4)
Tāpēc attiecīgi jāgroza Lēmums 96/550/EK.
(5)
Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 96/550/EK groza šādi.
1)
Regulas 1. panta pirmajā daļā pievieno šādu ievilkumu:
“-
aparāts ar nosaukumu Autofom un ar to saistītās novērtēšanas metodes, kuru sīks apraksts ir sniegts pielikuma 3. daļā.”
2)
Pielikumu groza saskaņā ar šā lēmuma pielikumu.
2. pants
Šis lēmums ir adresēts Somijas Republikai.
Briselē, 2008. gada 25. februārī

Labels: 12
18
17